Sprendimas netenka galios 2023-08-31:

Vilkaviškio rajono savivaldybės taryba, Sprendimas

Nr. B-TS-142, 2023-08-25, paskelbta TAR 2023-08-30, i. k. 2023-17013

Dėl Vilkaviškio rajono savivaldybės biudžetinių ir viešųjų sveikatos priežiūros įstaigų vadovų konkursų organizavimo nuostatų patvirtinimo

Suvestinė redakcija nuo 2022-06-02 iki 2023-08-30

Sprendimas paskelbtas: TAR 2020-04-29, i. k. 2020-08932

VILKAVIŠKIO RAJONO SAVIVALDYBĖS TARYBA

SpREndimas

DĖL VILKAVIŠKIO RAJONO SAVIVALDYBĖS VIEŠŲJŲ IR BIUDŽETINIŲ SVEIKATOS PRIEŽIŪROS ĮSTAIGŲ VADOVŲ KONKURSŲ ORGANIZAVIMO NUOSTATŲ PATVIRTINIMO

2020 m. balandžio 24 d. Nr. B-TS-378

Vilkaviškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, 28 straipsnio 6 punktu, Lietuvos Respublikos sveikatos apsaugos ministro 2018 m. gegužės 10 d. įsakymo Nr. V-574 „Dėl Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų ir Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamų kvalifikacinių reikalavimų patvirtinimo“ 2 punktu, Vilkaviškio rajono savivaldybės taryba nusprendžia:

1. Patvirtinti Vilkaviškio rajono savivaldybės viešųjų ir biudžetinių sveikatos priežiūros įstaigų vadovų konkursų organizavimo nuostatus (pridedama).

2. Pripažinti netekusiu galios Vilkaviškio rajono savivaldybės tarybos 2017 m. rugpjūčio 25 d. sprendimo Nr. B-TS-835 „Dėl viešo konkurso į Vilkaviškio rajono savivaldybės biudžetinių ir viešųjų sveikatos priežiūros įstaigų vadovų pareigas organizavimo nuostatų patvirtinimo“ 1 punktą.

Šis sprendimas per vieną mėnesį nuo paskelbimo dienos gali būti skundžiamas Regionų apygardos administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės mero pavaduotojas	Bernardas Marčiukonis

PATVIRTINTA

Vilkaviškio rajono savivaldybės tarybos

2020 m. balandžio 24 d.

sprendimu Nr. B-TS-378

VILKAVIŠKIO RAJONO SAVIVALDYBĖS VIEŠŲJŲ IR BIUDŽETINIŲ SVEIKATOS PRIEŽIŪROS ĮSTAIGŲ VADOVŲ KONKURSŲ ORGANIZAVIMO NUOSTATAI

I SKYRIUS

BENDROSIOS NUOSTATOS

1. Vilkaviškio rajono savivaldybės viešųjų ir biudžetinių sveikatos priežiūros įstaigų vadovų konkursų organizavimo nuostatuose (toliau – Nuostatai) nustatyta konkursų organizavimo tvarka, kuri taikoma Vilkaviškio rajono savivaldybės viešosioms ir biudžetinėms sveikatos priežiūros įstaigoms (toliau – Įstaiga), kurių savininkas yra Vilkaviškio rajono savivaldybė (toliau – Savivaldybė), o savininko teises ir pareigas įgyvendina Vilkaviškio rajono savivaldybės taryba (toliau – Savivaldybės taryba).

2. Su konkurso laimėtoju sudaroma terminuota penkerių metų darbo sutartis, išskyrus Įstaigas, kuriose dirba dešimt ar mažiau sveikatos priežiūros specialistų, turinčių medicinos praktikos licenciją.

3. Bendruosius ir specialiuosius kvalifikacinius reikalavimus Įstaigų vadovams nustato Lietuvos Respublikos sveikatos apsaugos ministras savo įsakymu.

4. Viešo konkurso įstaigos vadovo pareigoms eiti organizavimo procedūra (toliau – Konkursas) apima:

4.1. Konkurso paskelbimą;

4.2. dokumentų, kuriuos būtina pateikti norint dalyvauti Konkurse, pateikimą, priėmimą ir vertinimą;

4.3. Konkurso komisijos sudarymą, jos darbo organizavimą ir visuomenės atstovų dalyvavimą Konkurse;

4.4. asmenų, pretenduojančių į pareigas (toliau – pretendentai), vertinimą ir laimėtojo nustatymą.

II SKYRIUS

KONKURSO PASKELBIMAS

5. Vilkaviškio rajono savivaldybės meras (toliau – Meras) priima potvarkį dėl Konkurso paskelbimo. Potvarkiu paskirdamas asmenis, atsakingus už Konkurso paskelbimą, šių Nuostatų 8 punkte nurodytų dokumentų atitikties pareigybės aprašyme nustatytiems reikalavimams sutikrinimą, vertinimą, Konkurso dalyvių informavimą ir dokumentų pateikimą Merui ir komisijai (toliau – atsakingas asmuo).

6. Konkursas per Valstybės tarnybos valdymo informacinę sistemą skelbiamas Valstybės tarnybos departamento interneto svetainėje ir Savivaldybės interneto svetainėje.

7. Konkurso skelbime nurodoma:

7.1. įstaigos teisinė forma, buveinė ir kodas;

7.2. pareigybei keliami reikalavimai ir kompetencijos;

7.3. pareigybės, kuriai skelbiamas Konkursas, aprašymas;

7.4. būtinų pateikti dokumentų sąrašas, jų pateikimo tvarka ir terminas;

7.5. galimi pretendentų atrankos būdai, vertinimo metodai ir (arba) kriterijai;

7.6. informacija apie tai, kur galima gauti išsamią informaciją apie skelbiamą Konkursą;

7.7. informacija apie tai, kad pretendentų dokumentai priimami 14 kalendorinių dienų po Konkurso paskelbimo Valstybės tarnybos departamento interneto svetainėje, neįskaitant Konkurso paskelbimo dienos.

III SKYRIUS

DOKUMENTŲ PATEIKIMAS IR PRIĖMIMAS

8. Pretendentas, norintis dalyvauti Konkurse, per Valstybės tarnybos valdymo informacinę sistemą privalo pateikti šiuos dokumentus:

8.1. Valstybės tarnybos valdymo informacinėje sistemoje nurodytos formos prašymą dalyvauti Konkurse;

8.2. gyvenimo aprašymą (nurodyti vardą, pavardę, telefono numerį (-ius), elektroninio pašto adresą (-us), išsilavinimą, darbo patirtį, savo privalumų sąrašą: dalykines savybes, kompetencijas ir gebėjimus, informaciją apie kvalifikacijos kėlimą ir kt.);

8.3. asmens tapatybę, išsilavinimą, darbo patirtį patvirtinančių dokumentų kopijas;

8.4. privačių interesų deklaraciją, pateikiamą Lietuvos Respublikos viešųjų ir privačių interesų derinimo valstybinėje tarnyboje įstatymo ir jo įgyvendinamųjų teisės aktų nustatyta tvarka;

8.5. užpildytą pretendento anketą (Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, organizavimo ir vykdymo tvarkos aprašo, patvirtinto Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, 1 priedas) (toliau – pretendento anketa);

Papunkčio pakeitimai:

Nr. B-TS-1118, 2022-05-27, paskelbta TAR 2022-06-01, i. k. 2022-11852

8.6. užpildytą Pretendento sutikimą dėl asmens duomenų teikimo visuomenės informavimo priemonėms (5 priedas);

8.7. kitų dokumentų kopijas, patvirtinančias pretendento atitiktį skelbime nurodytiems reikalavimams.

9. Dokumentai, nurodyti šių Nuostatų 8 punkte, teikiami 14 kalendorinių dienų nuo Konkurso paskelbimo Valstybės tarnybos departamento interneto svetainėje dienos.

10. Kilus pagrįstų abejonių dėl pretendento pateiktos informacijos tikrumo ar dėl pateiktos informacijos aiškumo, atsakingas asmuo per 3 darbo dienas nuo šių Nuostatų 8 punkte nurodytų dokumentų pateikimo termino pabaigos gali paprašyti pretendento per Valstybės tarnybos valdymo informacinę sistemą papildomai pateikti prašomo dokumento (-ų) kopiją (-as).

11. Pretendentas per 3 darbo dienas nuo šių Nuostatų 10 punkte nurodyto prašymo gavimo dienos pateikia per Valstybės tarnybos valdymo informacinę sistemą prašomo (-ų) dokumento (-ų) kopiją (-as). Pretendentui nepateikus prašomo (-ų) dokumento (-ų) kopijos (-ų), laikoma, kad jis neatitinka Konkurso skelbime, teisės aktuose ir pareigybės, į kurią pretenduoja, aprašyme nustatytų reikalavimų, ir jam neleidžiama dalyvauti Konkurse.

12. Atsakingas asmuo per 3 darbo dienas nuo šių Nuostatų 8 punkte nurodytų dokumentų pateikimo termino, nurodyto šių Nuostatų 9 ir 11 punktuose (jeigu šių Nuostatų 10 punktas buvo taikomas), pabaigos įvertina, ar pretendentas atitinka reikalavimus.

13. Atsakingas asmuo per 2 darbo dienas nuo šių Nuostatų 12 punkte nurodyto 3 darbo dienų termino pabaigos Valstybės tarnybos valdymo informacinėje sistemoje pažymi, ar pretendentas atitinka Konkurso skelbime nustatytus reikalavimus pagal pretendento pateiktų dokumentų duomenis.

Punkto pakeitimai:

Nr. B-TS-1118, 2022-05-27, paskelbta TAR 2022-06-01, i. k. 2022-11852

14. Pretendentui, kuris atitinka reikalavimus ir pateikė tai patvirtinančius dokumentus bei neigiamai atsakė į pretendento anketos 4–10 klausimus, ne vėliau kaip prieš 10 darbo dienų iki pretendentų vertinimo Komisijoje pradžios atsakingas asmuo išsiunčia pranešimą apie pretendentų dalyvavimą Atrankoje (toliau – Atranka). Pranešime nurodoma Atrankos data, vieta, laikas, informacija, kad pretendento atitiktis pareigoms gali būti vertinama ir vadovaujantis šių Nuostatų 4 priede nurodytų teisės aktų nuostatomis, taip pat pateikiama informacija apie šių Nuostatų 25 punkte nurodytą pretendentų vertinimo organizavimo planą, išskyrus klausimus. Pretendentui, kuris neatitinka reikalavimų ir (arba) nepateikė atitiktį reikalavimams patvirtinančių dokumentų bei teigiamai atsakė į bent vieną iš pretendento anketos 4–10 klausimų, atsakingas asmuo per 2 darbo dienas nuo šių Nuostatų 11 punkte nurodyto 3 darbo dienų termino pabaigos per Valstybės tarnybos valdymo informacinę sistemą išsiunčia pranešimą, kad jam neleidžiama dalyvauti Atrankoje, ir nurodo, kodėl jam neleidžiama dalyvauti.

Punkto pakeitimai:

Nr. B-TS-1118, 2022-05-27, paskelbta TAR 2022-06-01, i. k. 2022-11852

15. Pasibaigus dokumentų priėmimo ir tikslinimo terminams, atsakingas asmuo nedelsdamas praneša Merui apie dokumentų priėmimo termino pabaigą.

IV SKYRIUS

KOMISIJOS SUDARYMAS

16. Jeigu bent vienam pretendentui išsiunčiamas šių Nuostatų 14 punkte nurodytas pranešimas apie dalyvavimą Atrankoje, Mero potvarkiu sudaroma Komisija Atrankai vykdyti (toliau – Komisija). Komisija turi būti sudaroma ne vėliau kaip likus 10 darbo dienų iki Atrankos dienos.

17. Meras šių Nuostatų 16 punkte nurodytame potvarkyje nurodo Komisijos pirmininką, pavaduotoją ir kitus Komisijos narius iš Savivaldybės administracijos ar pavaldžių įstaigų (valstybės tarnautojus arba asmenis, dirbančius pagal darbo sutartis). Komisijos sekretoriumi skiriamas Savivaldybės administracijos valstybės tarnautojas. Komisija sudaroma iš ne mažiau kaip 5 narių. Komisijos nariais taip pat gali būti kviečiami ir kiti asmenys, taip pat ekspertai ar kitų institucijų, įstaigų, įmonių atstovai, gebantys įvertinti pretendentų tinkamumą eiti atitinkamas pareigas.

18. Komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, partneriai, sugyventiniai, taip pat pretendentų sutuoktinių, partnerių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, partneriai, sugyventiniai. Komisijos nariais negali būti skiriami kiti asmenys, dėl kurių nešališkumo kelia abejonių kitos aplinkybės. Komisijos narys, kuriam dėl dalyvavimo Komisijos veikloje gali kilti viešųjų ir privačių interesų konfliktas, apie tai ne vėliau kaip 5 darbo dienos iki Konkurso informuoja Merą. Gautos informacijos pagrindu gali būti keičiama Komisijos sudėtis.

19. Ne vėliau kaip per 50 darbo dienų nuo Konkurso paskelbimo per Valstybės tarnybos valdymo informacinę sistemą Valstybės tarnybos departamento interneto svetainėje turi įvykti Atranka.

Punkto pakeitimai:

Nr. B-TS-1118, 2022-05-27, paskelbta TAR 2022-06-01, i. k. 2022-11852

20. Atrankoje stebėtojo teisėmis gali dalyvauti ne daugiau kaip trys visuomenės atstovai – Lietuvos Respublikoje įregistruotų viešųjų juridinių asmenų, išskyrus valstybės ar Savivaldybės institucijas ar įstaigas, įgalioti atstovai (toliau – Visuomenės atstovai). Prašymą stebėtojo teisėmis dalyvauti Atrankoje Visuomenės atstovai ne vėliau kaip prieš 2 darbo dienas iki pretendentų vertinimo Konkurso komisijoje pradžios elektroniniu paštu pateikia šių Nuostatų 7 punkte nurodytame skelbime nurodytais kontaktais, nurodydami stebėtojo vardą ir pavardę. Apie Atrankos laiką ir vietą Visuomenės atstovui elektroniniu paštu turi būti pranešta ne vėliau kaip prieš vieną darbo dieną iki pretendentų vertinimo Konkurso komisijoje pradžios. Esant daugiau kaip 3 Visuomenės atstovams, prioritetas leisti stebėti pretendentų vertinimą nustatomas pagal Visuomenės atstovo prašymo stebėtojo teisėmis dalyvauti Atrankoje pateikimo laiką Savivaldybei. Visuomenės atstovams, kuriems neleidžiama stebėti Atrankos, apie tai elektroniniu paštu pranešama ne vėliau kaip likus 1 darbo dienai iki Atrankos pradžios, nurodant tokio sprendimo priežastis.

21. Atrankoje dalyvausiantys Visuomenės atstovai Komisijos sekretoriui prieš Atranką privalo pateikti (parodyti) galiojantį asmens tapatybę patvirtinantį dokumentą ir įgaliojimą dalyvauti stebėtojo teisėmis Atrankoje. Visuomenės atstovams pretendentų vertinimo metu draudžiama daryti garso ar vaizdo įrašus, naudoti kitas technines priemones. Šias technines priemones naudojantys ar Atrankai trukdantys Visuomenės atstovai Komisijos sprendimu gali būti pašalinami iš patalpų, kuriose vyksta Atranka, ir apie tai pažymima protokole (toliau – protokolas). Pašalinti Visuomenės atstovai Komisijos akivaizdoje turi sunaikinti Atrankos metu techninėmis priemonėmis užfiksuotą informaciją.

22. Komisijos narys ar stebėtojo teisėmis dalyvaujantis Visuomenės atstovas turi pasirašyti pasižadėjimą (3 priedas). Pasižadėjimas pridedamas prie posėdžio protokolo (2 priedas). Visuomenės atstovai turi teisę stebėti tik Atranką.

23. Komisijos darbe turi dalyvauti visi jos nariai. Komisija yra teisėta, jeigu jos darbe dalyvauja daugiau kaip pusė Komisijos narių. Kai Komisijos darbe dėl svarbių priežasčių negali dalyvauti jos pirmininkas, jį pavaduoja Komisijos pirmininko pavaduotojas, o jo nesant – Komisijos narių bendru protokoliniu sprendimu paskirtas kitas Komisijos narys.

24. Komisijos sudėtis gali būti keičiama Atrankos dieną iki nustatyto Atrankos posėdžio pradžios laiko, jei paaiškėja aplinkybių, dėl kurių Konkursas gali būti pripažintas neteisėtu.

25. Prieš Atranką Komisija sudaro pretendentų vertinimo organizavimo planą, kuriame aptariami pretendentų vertinimo kriterijai ir metodai, kiti su pretendentų vertinimu susiję klausimai. Komisijos nariai privalo užtikrinti parengtų klausimų konfidencialumą.

V SKYRIUS

PRETENDENTŲ VERTINIMAS ATRANKOJE IR KONKURSO LAIMĖTOJO NUSTATYMAS

26. Pretendentas gali dalyvauti Atrankoje, jeigu atitinka reikalavimus, juos įvertinus Nuostatų III skyriuje nustatyta tvarka.

261. Lietuvos Respublikos Vyriausybės paskelbtos ekstremaliosios situacijos ir (ar) karantino metu Konkursas gali būti organizuojamas nuotoliniu būdu, kai dalis ar visi Komisijos nariai, Visuomenės atstovai ir pretendentai Atrankos posėdyje dalyvauja nuotoliniu vaizdo būdu. Komisijos pirmininkas ir Komisijos sekretorius turi būti Savivaldybės mero nustatytoje pretendentų vertinimo vietoje. Savivaldybės meras, įvertinęs galimybes užtikrinti valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas, priima sprendimą dėl Konkurso organizavimo nuotoliniu būdu.

Papildyta punktu:

Nr. B-TS-807, 2021-05-28, paskelbta TAR 2021-06-01, i. k. 2021-12461

262. Jei Atrankos posėdis organizuojamas nuotoliniu būdu, o į Atranką kviečiami keli pretendentai, jie visi dalyvauja Atrankoje tuo pačiu būdu – tiesiogiai arba nuotoliniu būdu. Prieš Atrankos posėdžio organizavimą nuotoliniu būdu turi būti užtikrintas saugus vaizdo prisijungimas ir įsitikinta, kad per nuotolį besijungsiantis asmuo galėtų atlikti Nuostatuose numatytas funkcijas ir turėtų tinkamą įrangą, gebėtų ja naudotis (rekomenduotina vykdyti bandomąjį prisijungimą, jam nepavykus numatyti alternatyvią prisijungimo nuotoliniu būdu galimybę ar vietą Savivaldybės administracijos patalpose). Jei besijungiančiam per nuotolį Komisijos nariui ar Visuomenės atstovui nepavyksta saugiai ir tinkamai prisijungti prie posėdžio ar sutrinka ryšys, posėdis gali būti trumpam (1–1,5 val.) stabdomas, siekiant pašalinti techninius trikdžius, jei to padaryti nepavyksta, Atranka vyksta toliau be neprisijungiančio asmens. Protokole fiksuojama, kad neprisijungta dėl techninių problemų, ir toks asmuo laikomas nedalyvavusiu posėdyje. Jeigu techninių sutrikimų kyla besijungiant pretendentui ir šių sutrikimų nepavyksta pašalinti per 1–1,5 valandos, tai Komisija nustato kitą to pretendento vertinimo Komisijoje dieną (bet ne vėliau kaip per dvi savaites), apie tai informuojamos visos suinteresuotos šalys. Jei besijungiančiam per nuotolį asmeniui reikia pateikti pasirašytus dokumentus, jis tai gali padaryti atsiųsdamas skenuotus arba nufotografuotus pasirašytus dokumentus. Prie tokių dokumentų kopijų pridedamas elektroninis laiškas, kuriuo šie dokumentai siunčiami.

Papildyta punktu:

Nr. B-TS-807, 2021-05-28, paskelbta TAR 2021-06-01, i. k. 2021-12461

27. Pretendentų Atrankos eiga ir rezultatai įforminami protokole (2 priedas).

28. Pretendentai, dalyvaujantys Atrankoje, privalo pateikti galiojantį asmens tapatybę patvirtinantį dokumentą.

29. Prieš pradedant Atranką, pretendentai žodžiu supažindinami su vertinimo eiga. Pretendentų vertinimas pradedamas pretendentams nurodytu laiku ir nurodytoje vietoje.

30. Atrankoje taikomas vertinimo metodas – interviu (struktūruotas ar pusiau struktūruotas, individualus ar grupinis pokalbis, kurio metu pretendentams individualiai ar grupėje užduodami vienodi klausimai, išlaikant jų seką, pateikiami vienodi ar lygiaverčiai klausimai su galimybe užduoti tikslinamuosius klausimus ar pateikiami pagrindiniai klausimai su galimybe užduoti papildomus klausimus).

31. Pretendentų vertinimo Atrankoje metu kiekvienas Komisijos narys pretendentų tinkamumą eiti pareigas vertina individualiai – nuo 1 iki 10 balų, užpildydami individualaus vertinimo lentelę (1 priedas). Žemiausias įvertinimas yra 1 balas, aukščiausias – 10 balų. Kiekvienam pretendentui individualaus vertinimo metu skirti balai susumuojami ir dalijami iš Atrankoje dalyvaujančių Komisijos narių skaičiaus. Vertinimo balai apvalinami iki šimtosios dalies. Atrankos metu kiekvienam pretendentui turi būti pateikiami vienodi ar lygiaverčiai klausimai. Atrankos metu pretendentams pateikti klausimai ir atsakymai į juos neviešinami. Pretendento atsakymai į Atrankos metu pateiktus klausimus kitiems pretendentams neviešinami. Atrankos eigai fiksuoti ir vertinimo objektyvumui užtikrinti daromas skaitmeninis garso įrašas. Skaitmeninis garso įrašas pridedamas prie protokolo.

311. Atspausdintos, Komisijos narių pasirašytos individualaus vertinimo lentelės pridedamos prie protokolo. Jei posėdis vyksta nuotoliniu būdu, Komisijos nariai pasirašytas individualaus vertinimo lenteles atsiunčia nuskenuotas arba nufotografuotas (prie protokolo pridedamas ir elektroninis laiškas).

Papildyta punktu:

Nr. B-TS-807, 2021-05-28, paskelbta TAR 2021-06-01, i. k. 2021-12461

32. Balų skaičiavimą, rezultatų paskelbimą turi teisę stebėti visi pretendentai ir stebėtojai.

33. Atrankoje išrenkamas vienas daugiausia balų, bet ne mažiau kaip 6 balus, surinkęs pretendentas. Iš karto po Atrankos pabaigos daugiausia balų, bet ne mažiau kaip 6 balus, surinkęs pretendentas privalo užpildyti Komisijos sekretoriaus pateiktą atrinkto pretendento anketą (6 priedas).

34. Laimėjusiu Konkursą laikomas Atranką perėjęs ir daugiausia balų surinkęs pretendentas.

35. Protokolą pasirašo Komisijos pirmininkas ir sekretorius. Pretendentas su savo vertinimo Atrankoje įrašu ir protokolu gali susipažinti Konkursui pasibaigus, pateikęs rašytinį prašymą.

VI SKYRIUS

BAIGIAMOSIOS NUOSTATOS

36. Meras Lietuvos Respublikos korupcijos prevencijos įstatymo 9 straipsnyje nustatyta tvarka ne vėliau kaip per 3 darbo dienas nuo Konkurso laimėtojo paskelbimo privalo kreiptis į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti Įstaigos vadovo pareigas, pateikimo.

37. Šių Nuostatų 36 punkte nurodytu atveju gavus Lietuvos Respublikos specialiųjų tyrimų tarnybos informaciją apie asmenį, siekiantį eiti Įstaigos vadovo pareigas, ir šios informacijos pagrindu Merui priėmus sprendimą nepriimti jo į šias pareigas arba Konkursą laimėjusiam asmeniui atsisakius eiti pareigas, Konkursas į Įstaigos vadovo pareigas skelbiamas iš naujo.

38. Konkursą laimėjęs asmuo skiriamas į pareigas arba priimamas sprendimas nepriimti jo į pareigas ne vėliau kaip per 14 darbo dienų po Lietuvos Respublikos specialiųjų tyrimų tarnybos informacijos apie asmenį, siekiantį eiti Įstaigos vadovo pareigas, gavimo dienos. Šis terminas gali būti pratęstas šalių susitarimu.

39. Konkursas laikomas neįvykusiu, jeigu:

39.1. paskelbus Konkursą, nė vienas pretendentas nepateikė šių Nuostatų 8 punkte nurodytų dokumentų;

39.2. Šių Nuostatų 14 punkte nurodytas pranešimas apie atitiktį reikalavimams neišsiųstas nė vienam pretendentui;

39.3. nė vienas pretendentas neatvyko į Atranką;

39.4. nė vienas pretendentas Atrankos metu nesurinko 6 balų;

39.5. Meras šių Nuostatų 40 punkte nustatyta tvarka atšaukia Konkursą;

39.6. iš Lietuvos Respublikos specialiųjų tyrimų tarnybos gavus šių Nuostatų 37 punkte nurodytą informaciją ir šios informacijos pagrindu Merui priėmus sprendimą nepriimti asmens į šias pareigas arba Konkursą laimėjusiam asmeniui atsisakius eiti pareigas.

40. Meras Konkursą gali atšaukti ne vėliau kaip likus vienai darbo dienai iki Atrankos pradžios. Apie Konkurso atšaukimą nedelsiant per Valstybės tarnybos valdymo informacinę sistemą pranešama pretendentams, norintiems dalyvauti Konkurse ir pateikusiems dokumentus. Apie Konkurso atšaukimą paskelbiama Valstybės tarnybos departamento ir Savivaldybės interneto svetainėse nurodant atšaukimo priežastį.

41. Šiuose Nuostatuose nurodyti asmens duomenys tvarkomi Konkurso organizavimo, apimančio šių Nuostatų 4 punkte nurodytas procedūras, ir šių procedūrų vykdymo kontrolės tikslais. Asmens duomenys, nurodyti šių Nuostatų 8 punkte, tvarkomi Valstybės tarnybos valdymo informacinės sistemos nuostatų, patvirtintų Valstybės tarnybos departamento prie Lietuvos Respublikos vidaus reikalų ministerijos direktoriaus 2007 m. sausio 8 d. įsakymu Nr. 27V-8 „Dėl Valstybės tarnybos valdymo informacinės sistemos nuostatų patvirtinimo“, nustatyta tvarka. Pretendentų dalyvauti Konkurse pareigoms eiti prašymai ir kiti pateikti dokumentai, Konkurso protokolai ir protokolų išrašai dėl laimėjusiojo Konkursą Savivaldybės administracijoje tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos dokumentų ir archyvų įstatymo ir kitų asmens duomenų tvarkymą reglamentuojančių teisės aktų nustatyta tvarka.

42. Gavusi iš viešosios informacijos rengėjo ir (ar) skleidėjo klausimus apie pretenduojančius į Įstaigos vadovo pareigas asmenis, Savivaldybės administracija informaciją teikia, jei yra gavusi asmens sutikimą dėl asmens duomenų teikimo visuomenės informavimo priemonėms (5 priedas).

43. Veiksmai, neveikimas ir (ar) sprendimai, kuriais pažeidžiamos šių Nuostatų nuostatos, gali būti skundžiami Lietuvos Respublikos viešojo administravimo įstatymo arba Lietuvos Respublikos administracinių bylų teisenos įstatymo nustatyta tvarka.

44. Šie Nuostatai gali būti keičiami ar panaikinami Savivaldybės tarybos sprendimu.

__________________

Vilkaviškio rajono savivaldybės viešųjų

ir biudžetinių sveikatos priežiūros

įstaigų vadovų konkursų organizavimo

nuostatų

1 priedas

INDIVIDUALAUS VERTINIMO LENTELĖ

20 m. _____________________ d.

Eil. Nr.	Pretendento vardas, pavardė	Interviu (pokalbio) įvertinimas balais
1.
2.
3.

Komisijos narys	__________ (parašas)	_________________ (vardas ir pavardė)

Vilkaviškio rajono savivaldybės viešųjų

ir biudžetinių sveikatos priežiūros

įstaigų vadovų konkursų organizavimo

nuostatų

2 priedas

pretendentų į vilkaviškio rajono savivaldybės viešosios AR biudžetinės įstaigos vadovo konkurso komisijos posėdžio protokolas

___________ Nr.

(data)

Vilkaviškis

Pretendentų į _____________________________________________________ vadovo

(viešosios ar biudžetinės įstaigos pavadinimas)

pareigas konkurso komisijos, sudarytos Vilkaviškio rajono savivaldybės mero

__________________________________________________________________________,

(potvarkio, kuriuo sudaryta komisija, data ir numeris)

posėdis įvyko ______________________________________________________________ ,

(data)

posėdžio pradžia _________________, posėdžio pabaiga ____________________________ .

(laikas) (laikas)

Komisijos pirmininkas ___________________________________________________

Komisijos sekretorius ____________________________________________________

Komisijos nariai:

______________________________________________________________________________

________________________________________________________________________

Pareigų, kurias eiti skelbiamas konkursas, pavadinimas:

Pakviesti ekspertai:

Posėdžio stebėtojai:

__________________________________________________________________________

Pareigybės, į kurią organizuojamas priėmimas, pavadinimas:

Pretendentai:

Stebėtojų registravimo lentelė

Eil. Nr.	Stebėtojo vardas ir pavardė	Žyma apie dokumentų, nurodytų Nuostatų 21 punkte, pateikimą	Žyma apie pašalinimą iš konkurso, nurodant priežastį	Stebėtojo parašas*

*Stebėtojui atsisakius pasirašyti, apie tai pažymi komisijos sekretorius

Konkurso vertinimo suvestinė lentelė

Eil. Nr.	Pretendento vardas ir pavardė	Komisijos nariai	Balų vidurkis	Užimta vieta

Pretendentai, kuriems neleista dalyvauti konkurse, nes nepateikė asmens tapatybę patvirtinančio dokumento ___________________________________________________________________________

Komisijos sprendimas dėl konkurso laimėtojo:

___________________________________________________________________________

Komisijos pirmininkas	(Parašas)	(Vardas ir pavardė)

Komisijos sekretorius	(Parašas)	(Vardas ir pavardė)

Su konkurso rezultatais susipažinome:

(Pretendentų parašai)

(Vardai ir pavardės)

(Data)

Vilkaviškio rajono savivaldybės viešųjų

ir biudžetinių sveikatos priežiūros

įstaigų vadovų konkursų organizavimo

nuostatų

3 priedas

PASIŽADĖJIMAS

__________________

(data)

__________________

(sudarymo vieta)

Aš, _____________________________________________________________________,

(vardas ir pavardė)

pasižadu neatskleisti pretendentų asmens duomenų ir jiems vertinti sukurtų klausimų, užduočių ir atsakymų turinio.

_____________________	____________________________

(parašas)	(vardas ir pavardė)

Vilkaviškio rajono savivaldybės viešųjų

ir biudžetinių sveikatos priežiūros

įstaigų vadovų konkursų organizavimo

nuostatų

4 priedas

TEISĖS AKTŲ SĄRAŠAS

1. Lietuvos Respublikos Konstitucija.

2. Lietuvos Respublikos korupcijos prevencijos įstatymas.

3. Lietuvos Respublikos viešųjų įstaigų įstatymas.

4. Lietuvos Respublikos vietos savivaldos įstatymas.

5. Lietuvos Respublikos viešųjų ir privačių interesų derinimo įstatymas.

6. Strateginio planavimo metodika, patvirtinta Lietuvos Respublikos Vyriausybės nutarimu.

7. Lietuvos Respublikos sveikatos priežiūros įstaigų įstatymas.

8. Lietuvos Respublikos sveikatos draudimo įstatymas.

9. Lietuvos Respublikos sveikatos sistemos įstatymas.

10. Lietuvos Respublikos pacientų teisių ir žalos sveikatai atlyginimo įstatymas.

11. Lietuvos Respublikos psichikos sveikatos priežiūros įstatymas.

12. Lietuvos Respublikos medicinos praktikos įstatymas.

13. Lietuvos Respublikos visuomenės sveikatos priežiūros įstatymas.

14. Lietuvos Respublikos slaugos praktikos ir akušerijos praktikos įstatymas.

15. Lietuvos Respublikos valstybės ir savivaldybių turto valdymo įstatymas.

Vilkaviškio rajono savivaldybės viešųjų

ir biudžetinių sveikatos priežiūros

įstaigų vadovų konkursų organizavimo

nuostatų

5 priedas

PRETENDENTO SUTIKIMAS DĖL ASMENS DUOMENŲ TEIKIMO VISUOMENĖS INFORMAVIMO PRIEMONĖMS

____________________

(pildymo data)

Aš, __________________________________________________________________,

(įrašyti pretendento vardą ir pavardę)

1. Sutinku, kad:

1.1. Vilkaviškio rajono savivaldybės administracija (toliau – Savivaldybės administracija) teiktų visuomenės informavimo priemonėms šiuos duomenis apie mano kandidatavimą:

1.1.1. vardą ir pavardę;

1.1.2. pareigų, į kurias pretenduoju, pavadinimą.

1.2. mano asmens duomenys būtų naudojami siekiant informuoti visuomenę apie vykdomą konkursą ir jame dalyvaujančius asmenis.

2. Man yra žinoma, kad:

2.1. informacija apie privatų gyvenimą gali būti skelbiama be žmogaus sutikimo tais atvejais, kai ji padeda atskleisti įstatymų pažeidimus ar nusikalstamas veikas, taip pat kai informacija yra pateikiama viešai nagrinėjant bylą. Be to, informacija apie viešojo asmens privatų gyvenimą gali būti skelbiama be jo sutikimo, jeigu ši informacija atskleidžia visuomeninę reikšmę turinčias privataus šio asmens gyvenimo aplinkybes ar asmenines savybes. Savivaldybės administracija neatsako už tokios informacijos rinkimą ir skleidimą;

2.2. aš turiu teisę nesutikti, kad mano 1 punkte nurodyti duomenys būtų perduoti visuomenės informavimo priemonėse ir kad toks atsisakymas duoti sutikimą nesukels neigiamų pasekmių, t. y. aš ir toliau galėsiu dalyvauti konkurse;

2.3. bet kada galiu atšaukti duotą sutikimą, tačiau gali būti neįmanoma pašalinti informacijos, kuri jau bus paviešinta visuomenės informavimo priemonėse.

Sutinku, kad Savivaldybės administracija teiktų visuomenės informavimo priemonėms duomenis apie mano kandidatavimą ____________________ (parašas) ____________________ (vardas ir pavardė) ____________________ (data)	Nesutinku, kad Savivaldybės administracija teiktų visuomenės informavimo priemonėms duomenis apie mano kandidatavimą ____________________ (parašas) ____________________ (vardas ir pavardė) ____________________ (data)

Vilkaviškio rajono savivaldybės viešųjų

ir biudžetinių sveikatos priežiūros

įstaigų vadovų konkursų organizavimo

nuostatų

6 priedas

ATRINKTO PRETENDENTO ANKETA

____________________

(pildymo data)

Aš, __________________________________________________________________,

(įrašyti pretendento vardą ir pavardę)

1. Informuoju, kad:

1.1. mano atžvilgiu _____________________________ pradėtas (ir dar nebaigtas) tyrimas

(įrašyti „yra“ arba „nėra“)

dėl galimai pažeistų Viešųjų ir privačių interesų derinimo įstatymo reikalavimų;

1.2. mano atžvilgiu _____________________________ pradėtas (ir dar nebaigtas) tyrimas

(įrašyti „yra“ arba „nėra“)

dėl tarnybinio nusižengimo tyrimo, tyrimo dėl galimai padaryto darbo pareigų pažeidimo;

1.3. mano atžvilgiu _____________________________ pradėtas (ir dar nebaigtas) kitoks

(įrašyti „yra“ arba „nėra“)

tyrimas ar iškelta teisminė byla.

1.4. ________________________ renkamas ar skiriamas pareigas ne toje įstaigoje, į kurios

(įrašyti „einu“ arba „neinu“)

vadovo pareigas pretenduoju (toliau – kitame subjekte), ir kitame subjekte man _______________________ skiriamas atlyginimas;

(įrašyti „yra“ arba „nėra“)

1.5. ________________________ įmonių, ne pelno organizacijų valdymo organų narys ir

(įrašyti „esu“ arba „nesu“)

man _________________________ skiriamas atlyginimą už šį darbą;

(įrašyti „yra“ arba „nėra“)

1.6. _______________________ užsienio valstybių įmonių, įstaigų, organizacijų interesų

(įrašyti „esu“ arba „nesu“)

atstovas.

2. Pateikiu šią informaciją:

(punktas pildomas detaliai aprašant 1 punkte nurodytas aplinkybes, jei tuščioje grafoje buvo įrašyta „einu“ ar „yra“, ar „esu“)

____________________________________________________________________________

________________________________________________________________________________

________________________________________________________________________________

Patvirtinu, kad anketoje pateikti duomenys yra teisingi.

(Parašas)

Priedo pakeitimai:

TAR pastaba. Nauja redakcija.

Nr. B-TS-1118, 2022-05-27, paskelbta TAR 2022-06-01, i. k. 2022-11852

Pakeitimai:

1.

Vilkaviškio rajono savivaldybės taryba, Sprendimas

Nr. B-TS-807, 2021-05-28, paskelbta TAR 2021-06-01, i. k. 2021-12461

Dėl Vilkaviškio rajono savivaldybės tarybos 2020 m. balandžio 24 d. sprendimo Nr. B-TS-378 „Dėl Vilkaviškio rajono savivaldybės viešųjų ir biudžetinių sveikatos priežiūros įstaigų vadovų konkursų organizavimo nuostatų patvirtinimo“ pakeitimo

2.

Vilkaviškio rajono savivaldybės taryba, Sprendimas

Nr. B-TS-1118, 2022-05-27, paskelbta TAR 2022-06-01, i. k. 2022-11852

Dėl Vilkaviškio rajono savivaldybės tarybos 2020 m. balandžio 24 d. sprendimo Nr. B-TS-378 „Dėl Vilkaviškio rajono savivaldybės viešųjų ir biudžetinių sveikatos priežiūros įstaigų vadovų konkursų organizavimo nuostatų patvirtinimo“ pakeitimo